Shuri

**Shuri** on Marvel Comics -kustantamon sarjakuvissa esiintyvä kuvitteellinen hahmo, joka esiintyi ensi kerran vuonna 2005 *Black Panther* -sarjakuvalehden numerossa 2. Shuri on T’Challan, Wakandan kuninkaan ja Mustan Pantterin, nuorempi sisarpuoli. Vuoden 2009 sarjakuvatarinoissa hahmo itse toimi **Mustana Pantterina** velipuolensa sijasta.

## Historia
Shuri on kuningas T’Chakan nuorin lapsi ja ainut tytär. Hän yritti nuorella iällä tavoitella itselleen Mustan Pantterin tittliä. Mutta kun hän lopulta aikoi haastaa setänsä S’Yanin, hänen vanhempi velipuolensa T’Challa oli jo voittanut tittelin itselleen. Klaw’n ja tämän palkkasotureiden hyökätessä Wakandaan, Shuri surmasi Eebenmiekalla yhden näistä, Igor Stancheckin. Hän järkyttyi kovasti ensimmäisestä tapostaan, jolloin T’Challa kouluttaa Shuria ja opettamalla tämän taistelemaan omalla vähemmän kuolettavalla tavallaan, siltä varalta että tämän tarvitsisi joskus johtaa Wakandaa velipuolensa sijasta.

Kun T’Challa ja hänen vaimonsa kuningatar Ororo olivat poissa Wakandasta, työskentelemässä Ihmenelosten väliaikaisjäseninä, Erik Killmongerin johtama joukko yhdysvaltalaisia taistelulaivoja lähestyi Wakandaa. T’Challan ollessa poissa, Shuri ja hänen neuvonantajansa päättävät salaa hiipiä laivoille ja tehdä ne toimintakyvyttömiksi. Mutta yllätyshyökkäyksen aikana yksi Killmongerin miehistä vangitsee Shurin. Shuri haastaa Killmongerin kaksintaisteluun, mutta Killmonger ei näe Shuria arvoisenaan vastustajana, ja jättää ryhmän miehiään taistelemaan Shuria vastaan sijastaan. Shuri päihittää miehet helposti, ja Zuri, yksi T’Challan neuvonantajista vapauttaa hänet. Kun T’Challa ja Ororo päättävät erota Ihmenelosista ja palata Wakandaan, skrullit hyökkäävät Wakandaan. Shuri ja S’Yan johtavat suuren osan Wakandan armeijasta taistelemaan skrulleja vastaan, T’Challan ja Ororon henkilökohtaisesti taistellessa skrullien johtajia vastaan.

Atlantiksen prinssi Namor yritti kerran värvätä T’Challan jäseneksi uuteen Tohtori Doomin johtamaan  versioon Cabalista, superroistojen salaisesta neuvostosta. T’Challa kieltäytyy, jolloin useat Cabalin jäsenet hyökkäävät hänen kimppuunsa, ja hän vaipuu koomaan. Kuningatar Ororo nimittää Shurin T’Challa seuraajaksi, ja Shuri suorittaa kaikki tarvittavat kokeet ansaitakseen pääsyn sydämenmuotoiseen yrttiin. Bast ei kuitenkaan tunnusta Shuria Mustan Pantterin voimien arvoiseksi, pitäen Shuria kateellisena ja itsekkäänä. Mutta kun Morlun hyökkäsi Wakandaan ja uhkasi tuhota sen kokonaan, Shuri otti siitä huolimatta Mustan Pantterin puvun käyttöönsä siitä huolimatta, ja onnistuu sekä pelastamaan Wakandan että herättämään veljensä koomasta. Shurin osoittaman epäitsekkyyden johdosta Bast lopulta myöntää Shurille Mustan Pantterin voimat.

## Muissa medioissa
### Animaatiot
* Animaatiosarjassa *[[Black Panther (animaatiosarja)|Black Panther]]* Shuria ääninäytteli Kerry Washington.
* Shuri esiintyy myös animaatiosarjassa *[[Avengers Assemble]]*, Kimberly Brooksin ääninäytellessä hahmoa jaksossa ”The Eye of Agamotto”, ja Daisy Lightfootin ääninäytellessä hahmoa kaikissa myöhemmissä jaksoissa.
* Animaatiosarjassa *[[Marvel Super Hero Adventures]]* Shuria ääninäytteli Sia Foryoh.
* Animaatioelokuvassa *[[Lego Marvel Super Heroes - Black Panther: Trouble in Wakanda]]* Shuria ääninäytteli Daisy Lightfoot.
* Daisy Lightfoot ääninäytteli Shuria myös lyhytanimaatioelokuvassa *Marvel Rising: Operaatio Shuri*.

### Marvel Cinematic Universe
*Shuri esiintyy Marvel Cinematic Universen (MCU) elokuvissa, näyttelijänään Letitia Wright. Tämä versio hahmosta on teini-ikiäinen teknologinen nero, joka suunnittelee veljelleen T’Challalle tämän puvut ja varusteet.
**Hahmo teki ensiesiintymisensä elokuvassa *[[Black Panther (elokuva)|Black Panther]]* (2018), ja esiintyi sen jälkeen myös elokuvissa **' (2018) ja **' (2019), joissa hän oli yksi Thanoksen napsahduksen uhreista.
**Elokuvassa *[[Black Panther: Wakanda Forever]]* (2022), kun T’Challa oli kuollut, Shuri ryhtyy lopulta uudeksi Mustaksi Pantteriksi, mutta tekee siitä Wakandan kuninkaasta erillisen aseman, antaen M’Bakun osallistua rituaalitaisteluihin puolestaan ja nousta Wakandan kuninkaaksi.
**Shuri tulee esiintymään myös elokuvissa **' (2026) ja **' (2027).
*Ozioma Akagha ääninäyttelee vaihtoehtoisen universumin varianttia Shurista animaatiosarjan *[[What If...? (animaatiosarja)|What If...?]]* jaksossa ”Mitä jos… Killmonger pelastaisi Tony Starkin?” (2021).

## Lähteet

## Aiheesta muualla
* Shuri Marvel.comissa